****

**Oddelek za germanistiko z nederlandistiko in skandinavistiko**

**Magistrski dvopredmetni**

**pedagoški študijski program druge stopnje**

**NEMŠČINA**

**Predstavitveni zbornik za vpis v študijsko leto 2019/2020**

**Kazalo:**

1. **Podatki o študijskem programu 3**
2. **Temeljni cilji programa in splošne kompetence 3**
3. **Predmetnik magistrskega dvopredmetnega pedagoškega 6**

**študijskega programa Nemščina**

* 1. **Skupni del pedagoškega modula 7**
  2. **Predmetnik študijskega programa Nemščina 8**

1. **Pogoji za vpis in merila za vpis ob omejitvi vpisa 12**
2. **Merila za priznavanje znanj in spretnosti,**

**pridobljenih pred vpisom v program 13**

1. **Načini ocenjevanja 14**
2. **Pogoji za napredovanje po programu 14**
3. **Pogoji o prehajanju med programi 15**
4. **Način izvajanja študija 15**
5. **Pogoji za dokončanje študija 15**
6. **Pogoji za dokončanje posameznih delov programa 16**
7. **Klasifikacija študijskega programa 16**
8. **Kvalifikacije študijskega programa 16**
9. **Strokovni naslov 16**
10. **Zaposlitvene možnosti diplomantov 16**

1. Podatki o študijskem programu:

Drugostopenjski dvopredmetni pedagoški študijski program *Nemščina* traja 2 leti (4 semestre) in obsega skupaj 60 kreditnih točk.

Naslov po končanem magistrskem dvopredmetnem pedagoškem programu *Nemščina*:

Magister profesor oz. magistrica profesorica nemščine in …

2. Opredelitev temeljnih ciljev programa oz. splošnih in predmetnospecifičnih kompetenc

Temeljni cilji programa*:*

Diplomanti in diplomantke magistrskega dvopredmetnega pedagoškega študijskega programa *Nemščina* pridobijo kvalitetno družboslovno in humanistično izobrazbo s področja nemškega jezika in književnosti, s poudarkom na vzgojno-izobraževalnih vedah. Program študentom in študentkam omogoča:

* uvajanje v širok spekter intelektualnih virov, spoznavanje paradigem in orientacij, različnih disciplin in ved, ki so pomembne za razumevanje in praktično ravnanje v različnih izobraževalnih kontekstih in na različnih šolskih stopnjah;
* kompetenten vstop v delo, samostojnost in iniciativnost pri odločanju ter vodenju najzahtevnejših del v različnih dejavnostih šole, v pouku in drugih oblikah dela v šoli ter v ustreznih izvenšolskih dejavnostih, v različnih oblikah izobraževanja in delovanja na področju kulture;
* razvijanje načinov razmišljanja in delovanja, ki so značilni za znanstveno zasnovano poučevanje in učenje ter za uvajanje v sodobno znanstveno mišljenje in znanstvene prakse;
* usposobljenost in pripravljenost za profesionalno samorefleksijo ter za analiziranje kompleksnih situacij v poučevanju in učenju ter usposobljenost za posodabljanje, evalvacijo in samoevalvacijo delovnih procesov z uporabo znanstvenih sredstev.

Splošne kompetence programa*:*

Diplomanti in diplomantke drugostopenjskih pedagoških dvopredmetnih programov si pridobijo naslednje splošne kompetence:

* logično in abstraktno analizirajo, sintetizirajo in vrednotijo;
* znajo poglobljeno izražati znanja z obeh strokovnih področij v pisni in ustni obliki in jih kritično vrednotiti;
* kompetentno prenašajo intra- in interdisciplinarna znanja v prakso;
* samostojno poglabljajo in izpopolnjujejo ter povezujejo pridobljena znanja in usposobljenosti z različnimi strokovnimi področji;
* kontekstualizirajo in samostojno nadgrajujejo informacije;
* prenašajo svoja znanja in sposobnosti na druga problemska področja (sposobnost transferja);
* rešujejo probleme, konfliktne situacije in delovne naloge intra- in interdisciplinarno;
* so usposobljeni za timsko reševanje problemov;
* znajo organizirati in voditi strokovne skupine;
* so sposobni (samo)evalvacije in (samo)ocenjevanja ter kritičnega in celostnega razmišljanja;
* samostojno poiščejo, interpretirajo in uporabljajo nove vire znanja na strokovnih in znanstvenih področjih;
* so usposobljeni za strokovno in učinkovito uporabo IKT pri iskanju, izbiranju, obdelavi, predstavitvi in posredovanju informacij;
* zagotavljajo kvaliteto lastnega dela ter zvišujejo standarde kakovosti v delovnem okolju.

**Poleg tega si diplomanti in diplomantke pridobijo naslednje splošne učiteljske kompetence:**

**Učinkovito poučevanje –**

**diplomant / diplomantka**

* je usposobljen/-a za preoblikovanje in posredovanje strokovno-predmetnih vsebin na učencu razumljiv način;
* pri uresničevanju šolskega kurikuluma ustrezno povezuje cilje učnih načrtov, vsebine, načine učenja in razvoj učencev;
* učinkovito načrtuje, organizira in izvaja učne aktivnosti;
* obvlada principe raziskovanja na pedagoškem področju ter jih uporablja pri izboljševanju učenja in poučevanja;
* spodbuja aktivno in neodvisno učenje, ki učencem omogoča, da sami načrtujejo, spremljajo, vrednotijo in uravnavajo svoje učenje;
* spodbuja sodelovalno učenje, ki učencem omogoča razvoj socialnih veščin za uspešno sodelovanje v različnih heterogenih skupinah.

**Preverjanje in ocenjevanje znanja ter spremljanje napredka učencev –**

**diplomant / diplomantka**

* ustrezno uporablja različne načine spremljanja, preverjanja in ocenjevanja napredka posameznega učenca v skladu s cilji ter daje konstruktivno povratno informacijo;
* spremlja in vrednoti napredek učencev na področju usvajanja strategij učenja, učenja socialnih veščin, bralne in informacijske pismenosti;
* seznanja starše in druge odgovorne osebe o napredku učencev.

**Vodenje in komunikacija –**

**diplomant / diplomantka**

* učinkovito komunicira z učenci in razvija pozitivne odnose z njimi;
* oblikuje spodbudno učno okolje in skupnost učencev, v kateri se ceni različnost in v katerih se učenci počutijo sprejete, varne in samozavestne;
* oblikuje jasna pravila za vedenje in disciplino v razredu; pravila temeljijo na spoštovanju vseh udeležencev;
* se uspešno sooča z neprimernim vedenjem, agresivnostjo, konflikti in uporablja ustrezne strategije za njihovo reševanje;
* daje vsem učencem enake možnosti in prilagaja delo njihovim individualnim posebnostim;
* prepoznava učence s posebnimi potrebami, njihova močna in šibka področja, prilagaja delo njihovim zmožnostim in po potrebi sodeluje z ustreznimi strokovnjaki in ustanovami.

**Širše profesionalne kompetence –**

**diplomant / diplomantka**

* razvija pozitiven odnos do učencev, kaže spoštovanje do njihovega družbenega, kulturnega, jezikovnega, verskega izhodišča;
* pri svojem delu upošteva etična načela in zakonska določila;
* kaže in spodbuja pozitivne vrednote, stališča in vedenje, ki ga pričakuje od učencev;
* učinkovito komunicira in sodeluje s starši ter drugimi osebami, odgovornimi za učence;
* sodeluje z drugimi učitelji in sodelavci na šoli;
* se vključuje in sodeluje v različnih aktivnostih v ožjem in širšem okolju ter na področju izobraževanja;
* načrtuje, spremlja, vrednoti in uravnava lasten profesionalni razvoj.

**Vseživljenjsko učenje –**

**diplomant / diplomantka**

* uporablja ustrezne metode za motiviranje učencev in razvija strategije, ki omogočajo vseživljenjsko učenje;
* spodbuja prožnost in vztrajnost pri soočanju z novimi izzivi in nalogami ter sposobnost samovrednotenja pri učencih;
* pri delu uporablja informacijsko-komunikacijsko tehnologijo in pri učencih razvija informacijsko pismenost;
* pri učencih razvija komunikacijske in socialne veščine.

*Predmetnospecifične kompetence, ki se pridobijo s programom:*

1. Splošno jezikovne kompetence

Diplomanti in diplomantke magistrskega dvopredmetnega pedagoškega študijskega programa *Nemščina*:

* razumejo, govorijo in pišejo standardni nemški jezik na stopnji C1+;
* jezik razumejo kot medij in rezultat simbolne interakcije, prepoznavajo njegove kognitivne, emocionalne, kreativne, socialne, referenčne in metajezikovne funkcije in ga temu primerno uporabljajo;
* obvladujejo sodobne teorije in teoretične modele poučevanja tujega jezika in jih kritično vrednotijo;
* prepoznavajo posebnosti jezika, literature in kulture dežel nemškega govornega področja ter jih primerjajo s posebnostmi slovenskega jezika, literature in kulture;
* pri učencih razvijajo poglobljen odnos do razlik med nemško govorečimi deželami ter njihovimi kulturami;
* se kompetentno odzivajo na strokovna in literarna besedila ter na besedila s področja didaktike poučevanja in učenja tujega jezika;
* svoje strokovno in splošno znanje ubesedujejo v ustrezni jezikovni obliki in ga prilagajajo različnim stopnjam poučevanja pri pouku nemščine;
* obvladujejo repertoar šolskega jezika, ki je izraz partnerskega učenja in spodbuja k medkulturnemu učenju;
* razumejo in ustrezno posredujejo jezikovne, literarne in kulturne pojave in procese pri pouku nemškega jezika.

**2. Strokovno-predmetne kompetence:**

Diplomanti in diplomantke magistrskega dvopredmetnega pedagoškega študijskega programa *Nemščina:*

* so usposobljeni za preoblikovanje strokovno-predmetnih vsebin v izobraževalni proces pouka nemščine;
* poznajo pedagoško teorijo in didaktične zakonitosti poučevanja tujega jezika;
* obvladajo temeljna načela in postopke za načrtovanje, izvajanje in vrednotenje učnega procesa;
* poznajo temeljne dokumente s področja vzgoje in izobraževanja ter učne načrte za nemščino;
* pri razvijanju šolskega kurikula za pouk nemščine ustrezno povezujejo cilje učnih načrtov, vsebine, učne pristope in razvoj učencev;
* spodbujajo medpredmetno povezovanje;
* uporabljajo interaktivne učne metode in sodelovalno skupinsko delo;
* spodbujajo projektno in raziskovalno delo pri pouku nemščine na nacionalnem in mednarodnem nivoju;
* pri pouku nemščine uporabljajo IKT in pri učencih razvijajo informacijsko pismenost v skladu s predmetom;
* oblikujejo spodbudno učno okolje za učenje nemščine;
* prepoznavajo učence s posebnimi potrebami pri učenju tujega jezika in prilagajajo metode, oblike in strategije poučevanja in učenja tujega jezika posameznikom;
* spremljajo in vrednotijo napredek učencev na področju usvajanja strategij učenja nemščine ter razvijanja vseh štirih jezikovnih zmožnosti.

Druge predmetnospecifične kompetence so navedene v posameznih učnih načrtih.

3. Predmetnik dvopredmetnega študijskega programa Nemščina

Predmetnik dvopredmetnega študijskega programa Nemščina je sestavljen iz dveh delov: skupni del pedagoškega modula obsega v celoti 24 točk, pri čemer na vsak program odpade 12 točk. Specialni del, ki ga izvaja Oddelek za germanistiko, obsega 48 ECTS v 4 semestrih. Celotni predmetnik je predstavljen v točki 3.2.

3. 1. Skupni del pedagoškega modula

**PREDMETNIK SKUPNEGA DELA PEDAGOŠKEGA MODULA – veljavnost od 2018/19 dalje**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Skupni del pedagoškega modula** (na vsakega od obeh dvopredmetnih študijskih programov odpade 50 % vsebin pedagoškega modula)  **1. semester** | | | | | | | | | | |
| Zap. št. | Učna enota | Nosilec | Kontaktne ure | | | | | Sam. delo študenta | Ure skupaj | ECTS |
| Pred. | Sem. | Vaje | Klinične vaje | Druge obl. š. |
| 1 | Psihologija za učitelje | red. prof. dr. Cirila Peklaj,  red. prof. dr. Melita Puklek Levpušček | 30 | - | 15 | - | - | 75 | 120 | 4 |
| 2 | Pedagogika | red. prof. dr. Robi Kroflič | 30 | 10 | 5 | - | - | 45 | 90 | 3 |
| 3 | Didaktika | izr. prof. dr. Damijan Štefanc | 30 |  | 30 | - | - | 90 | 150 | 5 |
| **SKUPAJ** | | | **90** | **10** | **50** | **-** | **-** | **210** | **360** | **12** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Skupni del pedagoškega modula** (na vsakega od obeh dvopredmetnih študijskih programov odpade 50 % vsebin pedagoškega modula)  **2. semester** | | | | | | | | | | |
| Zap. št. | Učna enota | Nosilec | Kontaktne ure | | | | | Sam. delo študenta | Ure skupaj | ECTS |
| Pred. | Sem. | Vaje | Klinične vaje | Druge obl. š. |
| 1 | Psihologija za učitelje | red. prof. dr. Cirila Peklaj,  red. prof. dr. Melita Puklek Levpušček | 15 | 30 | - | - | - | 45 | 90 | 3 |
| 2 | Andragogika | izr. prof. dr. Monika Govekar Okoliš | 15 | 15 | - | - | - | 60 | 90 | 3 |
| 3 | Opazovalna praksa \* |  | - | - | 15 | - | - | 45 | 60 | 2 |
| 4 | Obvezni izbirni predmet \*\* |  | 30 | 30 | - | - | - | 60 | 120 | 4 |
| **SKUPAJ** | | | **60** | **75** | **15** | **-** | **-** | **210** | **360** | **12** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **\* Opazovalna praksa** | | | | | | | | | | |
| Zap. št. | Predmet | Nosilec | Kontaktne ure | | | | | Sam. delo študenta | Ure skupaj | ECTS |
| Pred. | Sem. | Vaje | Klinične vaje | Druge obl. š. |
| 1 | Opazovalna praksa pri didaktiki | izr. prof. dr. Damijan Štefanc | - | - | 15 | - | - | 45 | 60 | 2 |
| 2 | Opazovalna praksa pri psihologiji | red. prof. dr. Cirila Peklaj,  red. prof. dr. Melita Puklek Levpušček | - | - | 15 | - | - | 45 | 60 | 2 |
| 3 | Opazovalna praksa pri pedagogiki | red. prof. dr. Robi Kroflič | - | - | 15 | - | - | 45 | 60 | 2 |
| 4 | Opazovalna praksa pri andragogiki | izr. prof. dr. Monika Govekar Okoliš | - | - | 15 | - | - | 45 | 60 | 2 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **\*\* Obvezni izbirni predmet** | | | | | | | | | | |
| Zap. št. | Predmet | Nosilec | Kontaktne ure | | | | | Sam. delo študenta | Ure skupaj | ECTS |
| Pred. | Sem. | Vaje | Klinične vaje | Druge obl. š. |
| 1 | Humanistika in družboslovje | red. prof. dr. Milica Antić Gaber,  doc. dr. Anja Zalta  red. prof. dr. Eva D. Bahovec,  izr. prof. dr. Zdravko Kobe,  izr. prof. dr. Igor Pribac | 30 | 30 | - | - | - | 60 | 120 | 4 |
| 2 | Slovenščina za učitelje | izr. prof. dr. Jerca Vogel | 30 | 30 | - | - | - | 60 | 120 | 4 |
| 3 | Raziskovanje učnega procesa | izr. prof. dr. Jasna Mažgon,  red. prof. dr. Cirila Peklaj,  red. prof. dr. Valentin Bucik,  izr. prof. dr. Gregor Sočan | 30 | 30 | - | - | - | 60 | 120 | 4 |

**3.2 Predmetnik dvopredmetnega pedagoškega magistrskega študijskega programa Nemščina**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **1. semester** | | | | | | | | | | |
|  | **Učna enota** | **Nosilec** | **Kontaktne ure** | | | | | **Sam.delo štud.** | **Ure**  **sk.** | **ECTS** |
| Pred | Sem | Vaje | Kl. vaje | Dr. obl. |
| 1 | Skupni del pedagoškega modula (50%) | različni | 45 | 5 | 25 | 0 | 0 | 105 | 180 | 6 |
| 2 | Didaktika nemščine\* | izr. prof. dr. Brigita Kosevski Puljić | 30 | 0 | 30 | 0 | 0 | 30 | 90 | 3 |
| 3 | Nemški jezik v kontekstu I\* | lekt. dr. Lars Felgner; lekt. Christiane Leskovec | 0 | 0 | 30 | 0 | 0 | 60 | 90 | 3 |
| 4 | Izbirni predmet GER\*\* | različni | 15 | 15 | 0 | 0 | 0 | 60 | 90 | 3 |
| **SKUPAJ** | | | 90 | 20 | 85 | 0 | 0 | 255 | 450 | 15 |
| **DELEŽ** | | | 20% | 4,4% | 18,99% | 0 | 0 | 56,7% | 100% |  |

\* Predmet je celoleten.

\*\* Študent/ka izbira predmete iz ponujenega nabora predmetov. Vsi izbirni predmeti so navedeni na koncu predmetnika.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **2. semester** | | | | | | | | | | |
|  | **Učna enota** | **Nosilec** | **Kontaktne ure** | | | | | **Sam.delo štud.** | **Ure**  **sk.** | **ECTS** |
| Pred | Sem | Vaje | Kl. vaje | Dr. obl. |
| 1 | Skupni del pedagoškega modula (50%) | različni | 30 | 37,5 | 7,5 | 0 | 0 | 105 | 180 | 6 |
| 2 | Didaktika nemščine | izr. prof. dr. Brigita Kosevski Puljić | 30 | 30 | 0 | 0 | 0 | 30 | 90 | 3 |
| 3 | Pedagoška praksa I | izr. prof. dr. Brigita Kosevski Puljić | 15 | 15 | 15 | 0 | 0 | 45 | 90 | 3 |
| 4 | Nemški jezik v kontekstu I | lekt. dr. Lars Felgner; lekt. Christiane Leskovec | 0 | 0 | 30 | 0 | 0 | 60 | 90 | 3 |
| **SKUPAJ** | | | 75 | 82,5 | 52,5 | 0 | 0 | 240 | 450 | 15 |
| **DELEŽ** | | | 20% | 15% | 11,7% | 0 | 1,1% | 52,2% | 100% |  |

\*Predmet Nemški jezik v kontekstu I je celoletni predmet.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **3. semester** | | | | | | | | | | |
|  | **Učna enota** | **Nosilec** | **Kontaktne ure** | | | | | **Sam.delo štud.** | **Ure**  **sk.** | **ECTS** |
| Pred | Sem | Vaje | Kl. vaje | Dr. obl. |
| 1 | Literarna didaktika | izr. prof. dr. Irena Samide | 15 | 15 | 15 | 0 | 0 | 45 | 90 | 3 |
| 2 | Izbirni predmet GER ali PED | različni | 15 | 15 | 15 | 0 | 0 | 135 | 180 | 6 |
| 3 | Izbirni predmet GER | različni | 0 | 0 | 30 | 0 | 0 | 60 | 90 | 3 |
| 4 | Izbirni predmet širše | različni | 15 | 0 | 15 | 0 | 0 | 60 | 90 | 3 |
| **SKUPAJ** | | | 45 | 30 | 75 | 0 | 0 | 300 | 450 | 15 |
| **DELEŽ** | | | 10% | 6,7% | 16,7% | 0 | 0 | 66,7% | 100% |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **4. semester** | | | | | | | | | | | | | |
|  | **Učna enota** | **Nosilec** | **Kontaktne ure** | | | | | **Sam.delo štud.** | | **Ure**  **sk.** | | **ECTS** | |
| Pred | Sem | Vaje | Kl. vaje | Dr. obl. |
| 1 | Pedagoška praksa II | izr. prof. dr. Brigita Kosevski Puljić | 0 | 15 | 15 | 0 | 0 | 60 | | 90 | | 3 | |
| 2 | Izbirni predmet PED ali GER | različni | 15 | 0 | 30 | 0 | 0 | 45 | | 90 | | 3 | |
| 3 | Magistrsko delo | različni\* | 0 | 0 | 0 | 0 | 0 | 270 | | 270 | | 9 | |
| SKUPAJ | | | 15 | 0 | 30 | 0 | 45 | | 365 | | 450 | | 15 |
| DELEŽ | | | 3,3% | 0 | 6,7% | 0 | 10% | | 81,1% | | 100% | |  |

**\* Magistrsko delo lahko pišete pod mentorskim vodstvom:** prof. dr. Stojan Bračič, izr. prof. dr. Darko Čuden, red. prof. dr. Marija Javor Briški, doc. dr. Petra Kramberger, izr. prof. dr. Uršula Krevs Birk, doc. dr. Johann Georg Lughofer, doc. dr. Janja Polajnar Lenarčič, doc. dr. Andreja Retelj, izr. prof. dr. Irena Samide, doc. dr. Urška Valenčič Arh, izr. prof. dr. Špela Virant.

**PEDAGOŠKI IZBIRNI PREDMETI**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **IZBIRNI PREDMETI PED** | | | | | | | | | |
| **Učna enota** | **Nosilec** | **Kontaktne ure** | | | | | **Sam.delo štud.** | **Ure**  **sk.** | **ECTS** |
| Pred | Sem | Vaje | Kl. vaje | Dr. obl. |
| Raziskovanje tujejezičnih učnih procesov | izr. prof. dr. Brigita Kosevski Puljić | 15 | 15 | 15 | 0 | 0 | 135 | 180 | 6 |
| Informacijska in komunikacijska tehnologija pri pouku nemščine | izr. prof. dr. Brigita Kosevski Puljić | 15 | 0 | 30 | 0 | 0 | 45 | 90 | 3 |

**GERMANISTIČNI IZBIRNI PREDMET 2019-2020**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **IZBIRNI PREDMETI GER** | | | | | | | | | | |
|  | **Učna enota** | **Nosilec** | **Kontaktne ure** | | | | | **Sam.delo štud.** | **Ure**  **sk.** | **ECTS** |
| Pred | Sem | Vaje | Kl. vaje | Dr. obl. |
| 1 | Analiza strokovnih besedil | lekt. mag. Viktorija Osolnik Kunc | 0 | 0 | 30 | 0 | 0 | 60 | 90 | 3 |
|  | Dunajska moderna | izr. prof. dr. Irena Samide | 15 | 15 | 0 | 0 | 0 | 60 | 90 | 3 |
|  | Habsburški mit v literaturi, zgodovini in filmu | doc. dr. Johann Georg Lughofer | 15 | 15 | 0 | 0 | 0 | 60 | 90 | 3 |
|  | Jezik v oglasnih besedilih | izr. prof. dr. Janja Polajnar Lenarčič | 15 | 15 | 0 | 0 | 0 | 60 | 90 | 3 |
|  | Jezikoslovne metodologije | izr. prof. dr. Urška Krevs Birk | 45 | 0 | 0 | 0 | 0 | 135 | 180 | 6 |
|  | Literarne transgresije in medialnost | red. prof. dr. Marija Javor Briški | 15 | 15 | 0 | 0 | 0 | 60 | 90 | 3 |
|  | Metodologija literarne vede | izr. prof. dr. Špela Virant | 45 | 0 | 0 | 0 | 0 | 135 | 180 | 6 |
|  | Nemška literarna in kulturna zgodovina II | izr. prof. dr. Špela Virant | 15 | 30 | 0 | 0 | 0 | 135 | 180 | 6 |
|  | Nemška literatura in kultura v kontekstu II | red. prof. dr. Marija Javor Briški | 15 | 15 | 0 | 0 | 0 | 60 | 90 | 3 |
|  | Nemški jezik v kontekstu II | lekt. mag. Viktorija Osolnik Kunc | 0 | 0 | 30 | 0 | 0 | 60 | 90 | 3 |
|  | Nemški jezik v praksi I | doc. dr. Urška Valenčič Arh, doc. dr. Andreja Retelj\* | 0 | 0 | 30 | 0 | 0 | 60 | 90 | 3 |
|  | Nemški jezik v praksi II | izr. prof. dr. Janja Polajnar Lenarčič\*, lekt. dr. Lars Felgner | 0 | 0 | 30 | 0 | 0 | 60 | 90 | 3 |
|  | Nemški jezik v praksi III | lekt. dr. Kristina Lahl | 0 | 0 | 30 | 0 | 0 | 60 | 90 | 3 |
|  | Nemški jezik v sistemu in rabi II | izr. prof. dr. Uršula Krevs Birk | 15 | 30 | 0 | 0 | 0 | 135 | 180 | 6 |
|  | Novejše tendence v germanističnem jezikoslovju II | izr. prof. dr. Janja Polajnar Lenarčič | 15 | 15 | 0 | 0 | 0 | 60 | 90 | 3 |
|  | Frazeologija v različnih besedilnih vrstah | doc. dr. Urška Valenčič Arh | 0 | 0 | 30 | 0 | 0 | 60 | 90 | 3 |
|  | Stilistika | predavatelj bo javljen kasneje | 15 | 15 | 0 | 0 | 0 | 60 | 90 | 3 |
|  | Nemški film v kontekstu mednarodnega filmskega jezika in lit. | doc. dr. Johann Georg Lughofer | 15 | 15 | 0 | 0 | 0 | 60 | 90 | 3 |

**\* Predmeti, ki potekajo v obliki lektorskih vaj, se izvajajo predvidoma v 2 skupinah; vsi izvajalci bodo znani konec septembra, ko bodo znane vpisne številke.**

4. Pogoji za vpis in merila za izbiro ob omejitvi vpisa

V drugostopenjski pedagoški dvopredmetni študijski program se lahko vpiše, kdor je končal:

1. **prvostopenjski dvopredmetni univerzitetni študijski program istih predmetov**;
2. **katerega koli od drugih prvostopenjskih univerzitetnih študijskih programov z drugih strokovnih področij**, če je kandidat pred vpisom opravil študijske obveznosti, ki so bistvene za študij na drugi stopnji; te obveznosti se določijo glede na različnost strokovnega področja in obsegajo od 10 do 60 KT;
3. **visokošolski strokovni študijski program po starem programu**, če je kandidat pred vpisom opravil študijske obveznosti, ki so bistvene za študij na drugi stopnji; te obveznosti se določijo glede na različnost strokovnega področja in obsegajo od 10 do 60 KT.

Kandidat oz. kandidatka lahko predpisane obveznosti opravi med študijem na prvi stopnji, v programih za izpopolnjevanje ali z opravljanjem diferencialnih izpitov pred vpisom v študijski program druge stopnje. Obveznosti določita oba oddelka, ki izvajata program.

Vsaka prošnja se obravnava individualno, individualno se določita tudi obseg in vsebina dodatnih študijskih obveznosti iz temeljnih predmetov, bistvenih za študij na drugi stopnji.

V skladu s Statutom Univerze v Ljubljani pogoje za vpis na študij za pridobitev izobrazbe izpolnjuje tudi, **kdor je končal enakovredno izobraževanje v tujini**. Postopek vodi pooblaščena oseba Univerze v Ljubljani, vsebinsko pa o priznavanju v tujini pridobljene izobrazbe odloča senat članice oziroma univerze skladno s Statutom UL.

Če bo sprejet sklep o omejitvi vpisa, bodo kandidati izbrani glede na povprečno oceno na dodiplomskem študiju.

Študentom iz tujine za uspešno vključitev v program Nemščina priporočamo tudi predznanje iz slovenščine.

5. Merila za priznavanje znanj in spretnosti, pridobljenih pred vpisom v program

Kandidati za vpis lahko k prijavnim listinam predložijo še vsa potrdila, ki izkazujejo formalno ali neformalno pridobljena znanja. Na podlagi tega strokovna komisija oddelka ob pregledu izpolnjevanja pogojev za vpis ugotavlja ustreznost tovrstno pridobljenega znanja ter to upošteva tudi pri določitvi morebitnih diferencialnih obveznosti, ki se tako lahko zmanjšajo.

Vpisani študenti lahko kadarkoli v skladu s Pravilnikom o postopku in merilih za priznavanje neformalno pridobljenega znanja in spretnosti (http://www.uni-lj.si/o\_univerzi\_v\_ljubljani/ statut\_in\_pravilniki/pravilnik\_o\_postopku\_in\_merilih\_za\_priznavanje\_neformalno\_pridobljenega\_znanja\_in\_spretnosti.aspx) prosijo za priznavanje znanja, pridobljenega s formalnim, neformalnim ali izkustvenim učenjem. Vlogo oddajo v pristojnem študentskem referatu, k prošnji poda mnenje ustrezni oddelek, o prošnji pa odloči Odbor za študentska vprašanja in usmerjanje.

Določila o priznavanju znanj in spretnosti, pridobljenih pred vpisom v študijski program, se smiselno upoštevajo tudi pri priznavanju znanj in spretnosti, pridobljenih med študijem, v kolikor je v obliki učnega sporazuma to dogovorjeno vnaprej.

Kandidatom in kandidatkam se tako priznavajo tudi znanja, usposobljenosti in zmožnosti, ki jih je kandidat/ka pridobil/a pred vpisom v različnih oblikah formalnega in neformalnega izobraževanja in ki po vsebini in zahtevnosti v celoti ali deloma ustrezajo splošnim oziroma predmetnospecifičnim kompetencam, določenim z drugostopenjskim pedagoškim dvopredmetnim študijskim programom*.*

Postopek priznavanja neformalno pridobljenega znanja in spretnosti je v celoti usklajen s Pravilnikom o postopku in merilih za priznavanje neformalno pridobljenega znanja in spretnosti, sprejetem 29. maja 2007 na Senatu Univerze v Ljubljani.

Študentje oz. študentke znanja, pridobljena v različnih oblikah formalnega in neformalnega izobraževanja ter izkustvenega učenja (portfolijo, projekti, objave avtorskih del ipd.), izkažejo s spričevali in drugimi listinami, iz katerih je razvidna vsebina in obseg vloženega dela študenta.

Vloga za priznavanje neformalno pridobljenega znanja in spretnosti mora vsebovati:

* spričevala,
* druge listine (različni dokumenti, ki jih izda delodajalec in dokazujejo izkušnje, potrdila o udeležbi na seminarjih in usposabljanjih ipd.),
* portfolijo, v katerem kandidat pripravi svojo biografijo s podatki o izobrazbi, o zaposlitvah ter drugih izkušnjah in znanjih, ki jih je pridobil v preteklosti,
* druga dokazila (izdelki, storitve, objave in druga avtorska dela kandidatov; projekti, izumi, patenti ipd).

Priznana znanja, usposobljenosti oz. zmožnosti se lahko upoštevajo kot opravljene študijske obveznosti znotraj vseh delov študijskega programa. Iz njih pa morata biti jasno razvidna tako vsebina kot obseg vloženega dela študenta, da se lahko znanja ovrednotijo s kreditnimi točkami. Na podlagi individualnih dokumentiranih vlog študentov oz. študentk odloča o priznavanju in vrednotenju tako pridobljenih znanj, usposobljenosti in zmožnosti Filozofska fakulteta na predlog posameznih oddelkov. Ob tem upošteva Pravilnik o postopku in merilih za priznavanje neformalno pridobljenega znanja in spretnosti, sprejet 29. maja 2007 na Senatu Univerze v Ljubljani, druge določbe statuta Univerze v Ljubljani ter Pravila Filozofske fakultete Univerze v Ljubljani.

6. Načini ocenjevanja

Izpitni režim je usklajen s Statutom Univerze v Ljubljani in Pravilnikom o izpitnem redu Filozofske fakultete Univerze v Ljubljani. Oblike preverjanja znanja so: pisni in ustni izpiti, testi, kolokviji, referati, eseji, seminarske naloge, projektne naloge, portfolijo in drugo.

Načini ocenjevanja posameznih predmetov so zapisani za vsak predmet posebej v učnih načrtih. Ocenjevalna lestvica: od 6-10 (pozitivno) ter 5 (negativno):

|  |  |  |
| --- | --- | --- |
| 10 | - | izjemno znanje brez ali z zanemarljivimi napakami |
| 9 | - | zelo dobro znanje z manjšimi napakami |
| 8 | - | dobro znanje s posameznimi pomanjkljivostmi |
| 7 | - | dobro znanje z več pomanjkljivostmi |
| 6 | - | znanje ustreza le minimalnim kriterijem |
| 5 | - | znanje ne ustreza minimalnim kriterijem |

7. Pogoji za napredovanje po programu

Pogoji za napredovanje po programu so usklajeni s Statutom Univerze v Ljubljani.

Za napredovanje **iz prvega v drugi letnik** drugostopenjskega dvopredmetnega pedagoškega študijskega programa *Nemščina* mora študent oz. študentka opraviti študijske obveznosti za 1. letnik v tolikšnem obsegu, da doseže skupno 90 odstotkov KT, predpisanih s predmetnikom in posameznimi učnimi načrti za prvi letnik, v obsegu 54 od 60 KT.

V primeru izjemnih okoliščin (določenih v Statutu UL) pa se lahko na podlagi rešene prošnje vpišejo v višji letnik tudi tisti študentje, ki so opravili 85 odstotkov obveznosti (torej dosegli 51 KT). O tem vpisu odloča Odbor za študentska vprašanja in usmerjanje, pri čemer lahko oddelek poda posvetovalno mnenje.

V skladu s Statutom Univerze v Ljubljani ima študent oz. študentka, ki ni opravil oz. opravila vseh študijskih obveznosti za vpis v višji letnik, določenih s študijskim programom, možnost, da v času študija enkrat ponavlja letnik, če izpolnjuje s študijskim programom določene pogoje za ponavljanje. Pogoj za ponavljanje letnika v okviru predlaganega študijskega programa so opravljene študijske obveznosti v skupnem obsegu 15 KT (25% skupnega števila KT za posamezni letnik).

Pogoji za podaljševanje statusa študenta so določeni s Statutom Univerze v Ljubljani.

Študentom in študentkam glede vseh vprašanj, povezanih s študijem, svetujejo predstavniki študentov, tutorji, mentorji posameznih letnikov ter drugi sodelavci Oddelka za germanistiko z nederlandistiko in skandinavistiko v okviru govorilnih ur.

8. Pogoji o prehajanju med programi

Prehodi so možni med študijskimi programi iste stopnje, torej 2. stopnje.   
Do prenehanja izvajanja študijskih programov, sprejetih pred 11. 6. 2004, so prehodi mogoči tudi iz nebolonjskih univerzitetnih študijskih programov v študijske programe 2. stopnje.

Prehodi so možni med študijskimi programi:

* ki ob zaključku študija zagotavljajo pridobitev primerljivih kompetenc;
* med katerimi se lahko po kriterijih za priznavanje prizna vsaj polovica obveznosti po Evropskem prenosnem kreditnem sistemu iz prvega študijskega programa, ki se nanašajo na obvezne predmete drugega študijskega programa.

Glede na obseg priznanih obveznosti iz prvega študijskega programa se lahko študent/-ka vpiše v isti ali višji letnik v drugem študijskem programu. V vsakem primeru mora kandidat/-ka izpolnjevati pogoje za vpis v začetni letnik študijskega programa, v katerega prehaja.

Za prehod med programi se ne šteje vpis v začetni letnik novega študijskega programa, čeprav se študentu/-ki priznajo posamezne obveznosti, ki jih je opravil/-a v prvem študijskem programu. V tem primeru mora kandidat/-ka izpolnjevati pogoje za vpis v začetni letnik v skladu z zakonom in študijskim programom.

Pri prehodih se lahko priznavajo:

* primerljive študijske obveznosti, ki jih je študent/-ka opravil/-a v prvem študijskem programu;
* neformalno pridobljena primerljiva znanja.

Predhodno pridobljena znanja študent/-ka izkazuje z ustreznimi dokumenti.   
  
Študent oz. študentka se lahko vključi v višji letnik drugega študijskega programa, če mu/ji je v postopku priznavanja zaradi prehoda priznanih vsaj toliko in tiste kreditne točke, ki so pogoj za vpis v višji letnik javnoveljavnega študijskega programa.

O vlogah študentov za prehod med študijskimi programi odloča pristojni organ fakultete na predlog oddelka po postopku, ki je določen v Statutu UL.

**9. Način izvajanja študija**

Študij poteka izključno kot redni študij. Pri vajah, seminarjih in seminarskih vajah je pogoj za pristop k izpitu 80-odstotna prisotnost.

**10. Pogoji za dokončanje študija**

Za dokončanje študijskega programa mora študent oz. študentka na obeh dvopredmetnih programih uspešno zaključiti pedagoško prakso in zagovarjati magistrsko delo ter opraviti še vse druge študijske obveznosti, kot jih določa drugostopenjski pedagoški dvopredmetni študijski program, v skupnem obsegu 120 KT.

**11. Pogoji za dokončanje posameznih delov programa**

Študija ni mogoče končati po delih.

12. Klasifikacija študijskega programa

Pedagoški študijski program Nemščina ima:

* po klasifikaciji KLASIUS-SRV kodo 17003
* po klasifikaciji KLASIUS-P kodo 1453

in sodi na področje Izobraževanje učiteljev tujih jezikov.

* po klasifikaciji FRASCATI so zanj relevantna naslednja raziskovalna področja: 6.00.00: Humanistične vede; 6.05.00: Humanistične vede / Jezikoslovje; 6.07.00: Humanistične vede / Literarne vede; 6.06.00: Humanistične vede / Kulturologija; 5-01.03: Družboslovne vede / Vzgoja, izobraževanje in šport / Specialna didaktika

13. Kvalifikacije študijskega programa

Slovensko ogrodje kvalifikacij: 8   
Evropsko ogrodje kvalifikacij EOK 7   
Evropsko ogrodje visokošolskih kvalifikacij: Druga stopnja

14. Strokovni naslov

Diplomanti in diplomantke dobijo po končanem magistrskem dvopredmetnem pedagoškem programu *Nemščina* strokovni naslov:

Magister profesor oz. magistrica profesorica nemščine in …

15. Zaposlitvene možnosti diplomantov

Diplomanti in diplomantke magistrskega pedagoškega študijskega programa Nemščina se zaposlujejo na delovnih mestih, ki zahtevajo poleg visoke strokovne ravni zmožnost samostojnega odgovornega delovanja, reševanja kompleksnih strokovnih problemov, sposobnost ustvarjanja novih konceptov in vodilne kvalitete. Prvenstveno se zaposlujejo kot učitelji in učiteljice nemščine na vseh stopnjah izobraževanja (osnovnošolski, srednješolski in visokošolski) in v jezikovnih šolah, poleg tega pa delujejo v najrazličnejših gospodarskih organizacijah, v javnih in državnih službah, ki imajo stike s tujino, v mednarodnih kulturnih in državnih institucijah ipd.